钦定古今图书集成/明伦汇编/宫闱典/第008卷 > 辽
## 钦定古今图书集成/明伦汇编/宫闱典/第008卷 > 辽

### 太祖天显二年冬十一月太宗即位十二月庚辰尊皇太后萧氏为太皇太后

按《辽史太宗本纪》云云。按《德祖宣简皇后传》：“后萧
氏，小字岩，母斤遥辇氏，宰相剔剌之女，男子六人，太
祖长子也。”

天显八年十一月辛丑，太皇太后崩，遣使告哀于唐
及人皇王倍。

按《辽史太宗本纪》云云。

天显九年二月戊寅，葬太皇太后于德陵。前二日，发
丧于菆涂殿，上具衰服以送。后追谥宣简皇后，诏建
碑于陵。

按《辽史太宗本纪》云云。

### 道宗清宁元年即皇帝位九月尊皇太后为太皇太后以应圣节上寿设宴

按《辽史道宗本纪》，重熙二十四年，八月己丑，即皇帝
位。辛丑，改元清宁，大赦。九月庚午，尊皇太后曰太皇
太后。十二月戊子应圣节，上太皇太后寿，宴群臣命
妇按《圣宗钦哀皇后传》：“后萧氏，小字耨斤，生兴宗。
圣宗崩，诬仁德皇后谋乱，徙上京，害之，自立为皇太
后。重熙三年，后阴召诸弟议，欲立少子重元，重元以
所”谋白帝，帝收太后符玺，迁于庆州七括宫。六年，帝
悔之，亲驭奉迎，侍养益孝谨，后常不怿帝崩，殊无戚
容，见崇圣太后，悲泣如礼，谓曰：“汝年尚幼，何哀痛如
是！”清宁初，尊为太皇太后。

清宁三年十二月戊辰，太皇太后不豫，曲赦行在五
百里内囚。己巳，太皇太后崩。

按《辽史道宗本纪》云云。

清宁四年春正月壬申朔，遣使报哀于宋。夏五月庚
午，上大行太皇太后尊谥曰《钦哀皇后》。

按《辽史道宗本纪》云云。